text: Disneys køb af Lukasfilm er godt for Lego
  02 november 2012 kl. 09.21
  Lego er glad for meldingen om, at der kommer tre nye Star Wars-film.
  Lego har stor succes med sit Star Wars-program. Derfor er Lego glad for, at Disney-koncernen har brugt 23 mia. kr. på at købe Lucasfilm. Det er nemlig Lucasfilm, der står bag Star Wars-filmene.
  - Vi glæder os vældigt meget over, at de har annonceret, at der kommer tre nye Star Wars-film. Meldingen indtil denne uge var ellers, at der ikke ville komme flere film, siger Mads Nipper, Legos koncerndirektør med ansvar for salg og marketing til Børsen.
  Nye film betyder nye Star Wars-produkter fra Lego.
  